58 
ARISTOTELIS 
que densus est*, at in cauernis illis nerui insunt. 
2 Ac cetera quidem animalia, quibus pectus est, in 
eius medio cor situm habent, vnus homo in partem 
sinisteriorem aliquanto a diuisione mamillarum: 
quippe laeuam mammam versus pectoris superiora 
obtinens. Cor neque magnum est neque longum, 
sed rotundius, ita tamen, vt turbinetur. Igitur, 
vti supra diximus, sinus habet tres: maximum in 
parte dextra, minimum in sinistra, in medio me¬ 
diocrem. Duo minores ambo in pulmonem fora¬ 
minibus feruntur; id quod in vno apparet mani- 
3 feste, vbi inferius annectitur. Haeret igitur ap- 
pensumque est venae magnae secus sinum maximum, 
ad quam venam etiam iacet mesenterium: iuxta 
vero sinum medium aortae annexum est. Meatus 
autem, qui a corde in pulmonem ferunt, ii et eo¬ 
dem scinduntur modo, quo arteria, et arteriae fi¬ 
stulas totum per pulmonem assequuntur. Sunt 
autem in parte cordis superiore. Neque vero vnus 
communis est, sed inter se coaptati recipiunt spi¬ 
ritum, quem ad cor transmittunt. Alter enim 
meatuum in dextrum sinum, alter in sinistrum fer¬ 
tur. De magna vero vena deque aorta communi 
4 commentatione suo loco postea dicemus. Eorum 
animantium, quae et pulmonem habent, et animal 
tam intra se quam extra pariunt, nullum membrum 
